آلتمیشینجی درس
عوضلیکلر (2)
1. شخص عوضلیکلرى
ب) یییهلیک شخص عوضلیکلرى: بو عوضلیکلر بیر شئیه مالیکلیک و یییهلیگی بیلدیریر. بو عوضلیکلر اساس شخص عوضلیکلریندن شخصه گؤره، یییهلیک حال شکیلچیلرى آرتیرماقلا دۆزهلر: منیم، سنین، اونون، بیزیم، سیزین، اونلارین. بو عوضلیکلر حاللانا بیلمز و اونلاردان سونرا حتما بیر ایسیم گلر: منیم ایشیم، اونلارین وظیفهسى، سنین شخصیتین.
بو عوضلیکلرین ایکینجى نوعو دا واردیر کى، یوخاریداکى ایکینجى نوعا "کو-کى" شکیلچیلرى آرتیرماقلا دۆزهلر: منیمکى، بیزیمکى، سیزینکى، اونلارینکى، سنینکى، اونونکو، ...
بو عوضلیکلر حاللانا بیلر، هم ده جمع علامتى آلیب، سونرا حاللانا بیلر.
بو خصوصیتلرى آشاغیدا گؤرمک اولار:
*آدلیق حال (شئى تک): منیمکى، سنینکى، اونونکو، بیزیمکى، سیزینکى، اونلارینکى.
*آدلیق حال (شئى جمع): منیمکیلر، سنین کیلر، اونونکولار، بیزیم کیلر، سیزینکیلر، اونلارینکیلار.
*یییهلیک حال (شئى تک): منیمکینین، سنینکینین، اونونکونون، بیزیمکینین، سیزینکینین، اونلارینکینین.
*یییهلیک حال (شئى جمع): منیمکیلرین، سنینکیلرین، اونونکولارین، بیزیمکیلرین، سیزینکیلرین، اونلارینکیلارین
azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab